Mainoskuvaus, tuotekuvaus ja panoraamakuvaus | Mainostoimisto A1 Media Oy | Turku
Meillä välähtelee vähän väliä
Yksi hyvä mainoskuva kertoo takuulla enemmän kuin tuhat tärähtänyttä. Ammattitaitoinen ja viimeistelty työn jälki tai niiden puute näkyy aina kuvan lopputuloksessa. Käytössämme oleva monipuolinen kuvaus- ja studiokalusto, taitavat kuvaajamme sekä kuvien huolellinen viimeistely takaavat laadukkaat kuvat. Henkilö- ja tuotekuvauksia varten toimistossamme on oma valokuvastudio. Tarvittaessa otamme studiokaluston mukaan luoksesi tai muualle valittuun ympäristöön.
Sulavaa linjakkuutta tarkoilla yksityiskohdilla
Arkkitehtuurikuvauksen kulmakiviä ovat tarkat yksityiskohdat ja äärimmilleen viety avaruus. Erilaisilla valaistuksilla ja vuorokauden ajoilla voimme luoda samaan kohteeseen hyvinkin poikkeavia tunnelmia. HDR-kuvien avulla dynamiikka laajenee entisestään ja korkean resoluution panoraamakuvien avulla saamme kaapattua kuvaan pienimmätkin yksityiskohdat.
Panoraamakuvaus ja virtuaalikierrokset
Tuo katsojan salamana paikalle
Panoraamakuvat sekä ilmasta että maasta käsin tuovat katsojan paikan päälle ja mahdollistavat upeat virtuaalikierrokset. Virtuaaliesittelystä saa rajattoman 360 asteen näkymän vaikkapa lomakeskukseen, yrityksen liiketilaan tai tuotteeseen. Katsoja voi ohjata kuvaa sekä tarkentaa kuvan eri osa-alueisiin. Kuvaan voidaan upottaa aktiivisia kohtia, joista avautuu lisää haluttua tietoa. Entistä parempi käyttökokemus saadaan, kun kuvaan liitetään mukaan ääni.
Korkearesoluutioiset ja yksityiskohtaiset panoraamat tarjoavat myös upeita mahdollisuuksia printtipuolelle. Jättimäiset panoraamat kestävät hyvin suurkuvatuotannon laatuvaatimukset.
360° -panoraamakuvat pääsevät täysiin oikeuksiinsa vasta, kun ne toimivat myös mobiililaittella nopeasti ja ilman erillisiä ohjelmia. HTML5-pohjaiset ratkaisut mahdollistavat interaktiivisten esittelyjen kustannustehokkaan ja responsiivisen tuotannon niin pöytäkoneisiin, tablettilaitteisiin kuin älypuhelimiinkin.
Katso esimerkki jossa yhdistetty ilmakuvaus ja panoraama.
>> Turku Aerial 360-panoraama
Tarjoaa korkealentoisia näkökulmia
Suuret kokonaisuudet näkee parhaiten kaukaa. Ilmasta otetulla valokuvalla tai videokuvalla lennätät asiakkaasi tarkastelemaan kohdetta korkealta yläkulmasta. Kopterikuvia voidaan ottaa jopa 150 metrin korkeudesta, useimmiten 50 metrin etäisyys toimii kuitenkin parhaiten.
Esimerkkejä asiakastöistä